CELEX: C2005/093/61
Language: et
Date: 2005-04-16 00:00:00
Title: Kohtuasi T-34/05: Bayer CropScience AG, Makhteshim Agan Holding BV, Alfa Agricultural Supplies S.A. ja Aragonesas Agro S.A. 31. jaanuari 2005. aasta hagi Euroopa Ühenduste Komisjoni vastu

16.4.2005   
            
            
               ET
            
            
               Euroopa Liidu Teataja
            
            
               C 93/31
            
         Bayer CropScience AG, Makhteshim Agan Holding BV, Alfa Agricultural Supplies S.A. ja Aragonesas Agro S.A. 31. jaanuari 2005. aasta hagi Euroopa Ühenduste Komisjoni vastu
   (Kohtuasi T-34/05)
   (2005/C 93/61)
   Kohtumenetluse keel: inglise
   Bayer CropScience AG, asukoht Monheim (Saksamaa), Makhteshim Agan Holding BV, asukoht Amsterdam (Madalmaad), Alfa Agricultural Supplies S.A., asukoht Ateena (Kreeka) ja Aragonesas Agro S.A., asukoht Madrid (Hispaania), esitasid 31. jaanuaril 2005 Euroopa Ühenduste Esimese Astme Kohtule hagi Euroopa Ühenduste Komisjoni vastu. Hagejate esindajad on juristid C. Mereu ja K. Van Maldegem.
   Hagejad paluvad esimese astme kohtul:
   
               —
            
            
               tuvastada, et kostja on rikkunud ühenduse õigusest tulenevat kohustust vaadata vastavalt direktiivile 91/414/EMÜ endosulfani hindamisel läbi hagejate poolt esitatud teaduslik materjal ja tagada hagejate suhtes õiglane läbivaatamismenetlus;
            
         
               —
            
            
               kohustada kostjat järgima ühenduse õigusnormidest tulenevaid kohustusi ja tegutsema vastavalt hageja nõudele, vaadates läbi ja hinnates kogu endosulfani kohta esitatud teabe ja tagades hagejate suhtes õiglane läbivaatamismenetlus, kaasa arvatud õigus kaitsele ja ärakuulamisele;
            
         
               —
            
            
               jätta kõigi nende menetluste kulud kostja kanda.
            
         Õiguslikud alused ja peamised argumendid
   24. septembri 2004. aasta kirjaga palusid hagejad komisjonil vaadata läbi nende poolt hindamiskomiteele vastavalt direktiivile 91/414/EÜ (1) esitatud endosulfani - nende taimekaitsevahendi toimeaine - läbivaatamiseks ja heakskiitmiseks vajalik teaduslik materjal. Hagejad palusid võimalust selgitada ja vastata küsimustele, mille hindajad tõstatasid läbivaatamismenetluse viimastes staadiumites ilma eelneva hageja arvamuse ärakuulamiseta. 26. novembri 2004. aasta kirjaga vastas komisjon, et tema talitused valmistavad ette õiguslikku ettepanekut endosulfani direktiivi 91/414/EÜ I lisasse kandmata jätmise kohta. Selle tagajärjel hakkab nimetatud aine kasutamine olema keelatud.
   Hagejad tuginesid hagis väitele, et jättes läbi vaatamata kõik hageja poolt esitatud asjasse puutuvad ja teaduslikult uudsed andmed, rikkus komisjon EÜ artikli 95 lõiget 3 ja artikli 152 lõiget 1. Hagejad väidavad ka seda, et jättes toimimata vastavalt hageja nõudele rikkus komisjon EÜ artiklis 211 sätestatud usaldusväärse halduse põhimõtet, samuti õigust kaitsele, ärakuulamisele, kohustust esitada motiveeritud seisukoht ja võrdse kohtlemise põhimõtet.
   Samuti on hagejad seisukohal, et komisjoni poolt kogu hagejate esitatud materjali läbivaatamata jätmine ei teeni soovitud taimekaitsevahendite ohutuse hindamise eesmärki ega ole vähimalgi määral käsitletav piirava meetmena selliste eesmärkide saavutamisel, kuna otsus endosulfani I lisasse kandmata jätmise kohta põhjustaks selle Euroopa Liidu turult kõrvaldamise, millel oleks hagejatele ettenägematu majanduslik tagajärg. Eeltoodu alusel leiavad hagejad, et komisjon on rikkunud proportsionaalsuse, õiguspärase ootuse ja õiguskindluse printsiipe. Lõpetuseks väidavad hagejad, et oma tegevusetusega piirab komisjon järk-järgult nende õigust äritegevusele ja rikub nende varalisi õigusi.
   
      (1)  Komisjoni 15. juuli 1991. aasta direktiiv 91/414/EÜ taimekaitsevahendite turuleviimise kohta, EÜT L 230, lk 1.